सूचना मिलते ही रेलवे प्रशासन, जिला प्रशासन, पुलिस और जीआरपी मौके पर पहुंचे और लोगों को समझाया। इसके चलते करीब एक घंटे तक ट्रैक बंद रहा और आधा दर्जन गाड़ियां लेट हो गई। पनकी के सुंदर नगर, गंगागंज, रतनपुर आदि क्षेत्रों में बारिश के बाद जलभराव हो गया है। सबसे खराब हालत सुंदर नगर की है, जहां लगभग ढाई से तीन फीट तक पानी भरा है। स्थानीय लोगों ने पानी निकालने के लिए कई बार नगर निगम व जिला प्रशासन के अधिकारियों से गुहार की, लेकिन उनकी नहीं सुनी गई।